Zaburuw.
124.
Ala ta batoso yɛlɛnsira ta dɔnkiri. Dawuda ta Zaburu. Ni Matigi Ala tun tɛ ni an ye, Izirayɛli y’a fɔ ten, 
ni Matigi Ala tun tɛ ni an ye wagati min mɔgɔw wurira an kama, 
o tun bɛna an bɛɛ ɲanaman le latunu, tuma min na o tun dimina an kɔrɔ kosɛbɛ. 
Jibaw le tun bɛna an datugu, jiwoyoba dɔ tun bɛna woyo ka tɛmɛ an kunna. 
Ji barakamanw le tun bɛna woyo ka tɛmɛ an kunna. 
Nka Matigi Ala baraka! Ale ma sɔn k’a to o ye an domu. 
An nin bɔsira o boro i ko kɔnɔ bɛ bɔsi ka bɔ kɔnɔminabaga ta jɔ ra cogo min na; jɔ tigɛra, an bɔsira. 
An ta dɛmɛri bɛ sɔrɔ Matigi Ala tɔgɔ le ra, min ka sankolo ni dugukolo dan. 
